
CONFIDENTIAL
Contract de Prestare de Servicii 

nr. ............. / .................

” Servicii de curățenie necesare asigurării continuității activității C.N.T.E.E. Transelectrica S.A. – Executiv și DEN până la finalizarea procedurii concurențiale de atribuire a contractului de servicii de curățenie”
	ACHIZITOR
[image: image1.emf]

	PRESTATOR


	COMPANIA NATIONALA DE TRANSPORT AL ENERGIEI ELECTRICE -“TRANSELECTRICA” S.A.
	 

	Str. Olteni 2-4 Sector 3, Clădirea Platinum

Bucuresti ,România
	


CONTRACT DE PRESTARE DE SERVICII
”Servicii de curățenie pentru imobilele din cadrul C.N.T.E.E. Transelectrica S.A. – Executiv și DEN”
Nr. ….………. Data …………

Părţile contractante
Prezentul contract de achiziție sectorială de servicii (denumit în continuare „Contract”) s-a încheiat având în vedere prevederile din Legea nr. 99/ 2016 privind achizițiile sectoriale (denumită în continuare „Legea nr. 99/ 2016”), precum și orice alte prevederi legale emise în aplicarea acesteia

între:

Compania Națională de Transport al Energiei Electrice “Transelectrica” SA, societate administrată în sistem dualist, cu sediul în: Bucureşti, Strada Olteni, nr. 2-4, sector 3, telefon: 021 303 5611, fax: 021 303 5610, office@transelectrica.ro, înregistrată la Oficiul Registrului Comețului sub nr. J2000008060404, având CIF RO 13328043, cont IBAN nr. cont IBAN RO54 RNCB 0072 0058 0063 0001, deschis la BCR Sucursala Sector 1, reprezentată legal prin Directorat compus din ............................ – în calitate de și denumită în continuare „Achizitor”, pe de o parte

și

[Prestatorul], cu sediul în: [adresa], telefon: [număr telefon], fax: [număr fax], e-mail: [adresă electronică], înregistrată la Oficiul Registrului Comețului  sub nr. [număr de înmatriculare], având CIF   RO [cod de înregistrare fiscală], cont IBAN nr. [cont bancar], deschis la [Banca-Sucursala] reprezentată prin [numele și prenumele reprezentantului/reprezentanților legal(i) al/ai Prestatorului], [funcția(ile) reprezentantului/reprezentanților legal(i) al/ai Prestatorului], în calitate de și denumită în continuare „ Prestator”, pe de altă parte,

denumite, în continuare, împreună, "Părțile",
având în vedere că:

Achizitorul a derulat procedura de atribuire având ca obiect achiziția de: ” Servicii de curățenie necesare asigurării continuității activității C.N.T.E.E. Transelectrica S.A. – Executiv și DEN până la finalizarea procedurii concurențiale de atribuire a contractului de servicii de curățenie”.
· achiziţie inițiată prin transmiterea invitatiilor de participare nr. ..............,

· Raportul procedurii de atribuire nr. .................. din data de .................... conform căruia Achizitorul  a declarat câștigătoare Oferta Prestatortului ..........................
1. DEFINIŢII

1.1. În prezentul Contract, următorii termeni vor fi interpretați astfel:

(a) Achizitorul și Prestatorul - Părțile contractante, așa cum sunt acestea numite în prezentul Contract;

(b) Act Adițional - document prin care se modifică termenii și condițiile prezentului Contract de achiziție sectorială de servicii, în condițiile Legii nr. 99/2016 privind achizițiile sectoriale;

(c) Caiet de Sarcini – anexa 1 la Contract care include obiectivele, sarcinile  ce revin Prestatorului în executarea serviciului achiziționat descrise în mod obiectiv, într-o manieră corespunzătoare îndeplinirii necesității Achizitorului, menționând, după caz, metodele și resursele care urmează să fie utilizate de către Prestator și/sau rezultatele care trebuie realizate/prestate și furnizate de către Prestator, inclusiv niveluri de calitate, performanță, protecție a mediului, sănătate publică/sectorială, siguranță și altele asemenea, după caz, precum și cerințe aplicabile Prestatorului în ceea ce privește informațiile și documentele care trebuie puse la dispoziția Achizitorului;

(d) Cazul fortuit – Eveniment care nu poate fi prevăzut și nici împiedicat de către cel care ar fi fost chemat să răspundă dacă evenimentul nu s-ar fi produs.
(e) Cesiune - înțelegere scrisă prin care Prestatorul transferă unei terțe părți, în condițiile prevăzute de Codul Civil, drepturile și/sau obligațiile deținute prin Contract sau parte din acestea;

(f) Conflict de interese - orice situație ce poate influența capacitatea Prestatorului de a exprima o opinie profesională obiectivă și imparțială sau care îl împiedică pe acesta, în orice moment, să acorde prioritate intereselor Achizitorului, orice motiv în legătură cu posibile contracte în viitor sau în conflict cu alte angajamente, trecute sau prezente, ale Prestatorului. Aceste restricții sunt, de asemenea, aplicabile oricăror Subcontractanți, acționând sub autoritatea și controlul Prestatorului, în condițiile Legii nr. 99/2016, în cazul în care este aplicabil;

(g) Contract – prezentul Contract de achiziție sectorială de servicii care are ca obiect prestarea de ”Servicii de curățenie necesare asigurării continuității activității C.N.T.E.E. Transelectrica S.A. – Executiv și DEN până la finalizarea procedurii concurențiale de atribuire a contractului de servicii de curățenie”, (și toate Anexele sale), cu titlu oneros, asimilat, potrivit Legii, actului administrativ, încheiat în scris, între Achizitor și Prestator, care are ca obiect prestarea de Servicii.
(h) Contract de Subcontractare - acordul încheiat în scris între Prestator și un terț ce dobândește calitatea de Subcontractant, în condițiile Legii nr. 99/2016, prin care Prestatorul subcontractează partea din Contract în conformitate cu prevederile Contractului;

(i) Despăgubire - suma, neprevăzută expres în Contract, care este acordată de către instanța de judecată ca despăgubire plătibilă Părții prejudiciate în urma încălcării prevederilor Contractului de către cealaltă Parte;

(j) Dispoziție - document scris(ă) emis(ă) de Achizitor în executarea Contractului și cu respectarea prevederilor acestuia, în limitele Legii nr. 99/2016, și a normelor de aplicare a acesteia;

(k) Perioada de valabilitate a Contractului - intervalul de timp în care prezentul Contract produce efecte, respectiv de la data intrării în vigoare a Contractului și până la epuizarea convențională, legală sau stabilită de instanța de judecată a oricărui efect pe care îl produce. Perioada de garanție acordată serviciilor este parte din perioada de valabilitate a contractului;Contractul este considerat finalizat atunci când Prestatorul a realizat toate activitățile stabilite prin Contract și a prezentat toate Rezultatele, astfel cum este stabilit în documentele contractuale;

(l) Forță majoră – eveniment extern, imprevizibil, absolut invincibil şi inevitabil, independent de controlul Părților, care nu se datorează greșelii sau vinei acestora, care nu putea fi prevăzut în momentul încheierii Contractului și care face imposibilă îndeplinirea obligațiilor de către una dintre Părți și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul Părților și care nu ar putea fi evitate prin luarea măsurilor corespunzătoare de diligență;

(m) Întârziere - orice eșec al Prestatorului sau al Achizitorului de a executa orice obligații contractuale în termenul convenit;

(n) Lege - normă, reglementare cu caracter obligatoriu și care se referă la legislația română dar și la Regulamente emise de CE și, de asemenea, la obligațiile care decurg din tratatele la care este parte statul român și orice altă legislație secundară direct aplicabilă din dreptul comunitar sau din jurisprudența comunitară;

(o) Lună - luna calendaristică (12 luni/an);

(p) Mijloace electronice de comunicare în cadrul Contractului - echipamente electronice de procesare, inclusiv compresie digitală, și stocare a datelor emise, transmise și, respectiv, primite prin cablu, radio, mijloace optice sau prin alte mijloace electromagnetice și utilizate inclusiv pentru transmiterea Rezultatelor obținute în cadrul Contractului;

(q) Ofertă - actul juridic prin care Prestatorul și-a manifestat voința de a se angaja, din punct de vedere juridic, în acest Contract de achiziție sectorială de Servicii și cuprinde Propunerea Financiară, Propunerea Tehnică precum și alte documente care au fost menționate în Documentația de Atribuire;

(r) Penalitate – suma de bani stabilită procentual în Contract ca fiind plătibilă de către una dintre Părțile contractante către cealaltă Parte în caz de neîndeplinire a obligațiilor din Contract, în caz de neîndeplinire a unei părți a Contractului sau de îndeplinire cu întârziere a obligațiilor, astfel cum s-a stabilit prin Documentele Contractului;

(s) Personal - persoanele desemnate de către Prestator sau de către oricare dintre Subcontractanți pentru îndeplinirea Contractului;

(t) Prețul Contractului - Prețul plătibil Prestatorului de către Achizitor, în baza și în conformitate cu prevederile Contractului, a ofertei Prestatorului și a documentației de atribuire, pentru îndeplinirea integrală și corespunzătoare a tuturor obligațiilor asumate prin Contract;

(u) Prejudiciu – paguba produsă Achizitorului de către Prestator prin neexecutarea/ executarea necorespunzătoare ori cu întârziere a obligațiilor stabilite în sarcina sa, prin prezentul contract;

(v) Proces-Verbal de recepție a serviciilor - document care atestă terminarea şi recepţia serviciilor în conformitate cu condiţiile contractuale; 

(w) Produs/livrabil – orice documentatie/software etc care se elaboreaza in urma prestarii serviciului si se preda achizitorului conform cerintelor Caietului de sarcini; 

(x) Scris(ă) sau în scris - orice ansamblu de cuvinte sau cifre care poate fi citit, reprodus și comunicat ulterior, stocat pe suport de hârtie, inclusiv informații transmise și stocate prin Mijloace electronice de comunicare în cadrul Contractului;

(y) Servicii - serviciile specificate în caietul de sarcini şi în prezentul Contract, pe care Prestatorul se obligă să le presteze Achizitorului și să furnizeze livrabilele, dacă este cazul;  

(z) Subcontractant - orice operator economic care nu este parte a acestui Contract și care execută și/sau prestează anumite părți ori elemente ale Contractului ori îndeplinește activități care fac parte din obiectul Contractului, răspunzând în fața Prestatorului pentru organizarea și derularea tuturor etapelor necesare în acest scop, în baza unui contract de subcontractare încheiat între Prestator și Subcontractant, contract agreat de către Achizitor și care se constituie ca anexă la prezentul contract sectorial de prestări servicii. Punerea la dispoziție a unui utilaj sau furnizarea de materiale/bunuri în cadrul unui contract de achiziție sectorială nu este considerată subcontractare.
(aa) Termen - intervalul de timp în care Părțile trebuie să-și îndeplinească obligațiile, astfel cum este stabilit prin Contract, exprimat în zile, care începe să curgă de la începutul primei ore a primei zile a termenului și se încheie la expirarea ultimei ore a ultimei zile a termenului; ziua în cursul căreia a avut loc un eveniment sau s-a realizat un act al Achizitoruluinu este luată în calculul termenului. Dacă ultima zi a unui termen exprimat altfel decât în ore este o zi de sărbătoare legală, o duminică sau o sâmbătă, termenul se încheie la expirarea ultimei ore a următoarei zile lucrătoare;

(ab) Zi - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.
2. Interpretare

2.1. În prezentul Contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

2.2. În cazul în care se constată contradicții între prevederile clauzelor contractuale și documentele achiziției, se vor aplica regulile specifice stabilite prin documentele achiziției. Ordinea de precedență este cea detaliată la art.6.1.
3. Obiectul Contractului

3.1. Obiectul prezentului Contract îl reprezintă prestarea de ”Servicii de curățenie pentru imobilele din cadrul C.N.T.E.E. Transelectrica S.A. – Executiv și DEN”, denumite în continuare Servicii, pe care Prestatorul se obligă să le presteze în conformitate cu prevederile din prezentul Contract, Anexa nr. 1 – Caietul de sarcini, Anexa nr. 2 – Propunerea tehnică, cu dispozițiile legale, aprobările și standardele tehnice, profesionale și de calitate în vigoare.

4.  Prețul Contractului

4.1. Prețul convenit pentru îndeplinirea prezentul “Contract”, este în sumă de ………………. LEI la care se adaugă TVA, conform prevederilor legale. 
4.2. Contractul poate fi modificat fără organizarea unei noi proceduri de atribuire potrivit prevederilor art. 241 alin. (1) din Legea nr. 99/ 2016, în vederea suplimentării cantităților/ serviciilor, cu maxim 10% din prețul Contractului.
5. Durata Contractului şi perioada de valabilitate a Contractului
5.1. Durata prezentului Contract este de 3 de luni de la data intrării în vigoare. 
5.2. Contractul intră în vigoare după semnarea acestuia de către ambele Părți, dar nu mai devreme de 10 august 2026.
5.3. Contractul poate înceta anticipat la momentul la care se va încheia contractul aferent procedurii concurentiale de licitatie deschisa avand ca obiect: ”Servicii de curățenie pentru imobilele din cadrul C.N.T.E.E. Transelectrica S.A. – Executiv și DEN”
6. Documentele Contractului

6.1. Documentele prezentului Contract, în ordinea de precedență, sunt:
(i) Caietul de sarcini, inclusiv, dacă este cazul, clarificările și/ sau măsurile de remediere aduse până la depunerea ofertelor ce privesc aspectele tehnice și financiare – Anexa nr. ……;

(ii) Propunerea tehnică, inclusiv, dacă este cazul, clarificările din perioada de evaluare – Anexa nr. ………;

(iii) Propunerea financiară, inclusiv, dacă este cazul, clarificările din perioada de evaluare – Anexa nr. ………;
(iv) Angajamentul ferm de susținere din partea unui terț, dacă este cazul – anexa nr. ....;

(v) Acordul de asociere, dacă este cazul – anexa nr. ...;

(vi) Contractul de subcontractare/Contractele de subcontractare, dacă este cazul – anexa nr.......
(vii) Graficul de îndeplinire a contractului , daca este cazul - anexa nr……. 
(viii) Garanția de bună execuție, dacă este cazul
(ix) Orice alte documente care fac parte din contract.
7. Ordinea de precedență

7.1. În cazul oricărei contradicții între documentele prevăzute la pct. 6, prevederile acestora vor fi aplicate în ordinea de precedență stabilită conform succesiunii documentelor enumerate mai sus.

7.2. În cazul în care, pe parcursul îndeplinirii Contractului, se constată faptul că anumite elemente ale Propunerii tehnice sunt inferioare sau nu corespund cerințelor prevăzute în Caietul de sarcini, prevalează prevederile Caietului de sarcini.

8. Comunicarea între Părți

8.1. Orice comunicare făcută de Părți va fi redactată în scris și depusă personal de Parte sau expediată prin scrisoare recomandată cu confirmare de primire sau prin alt mijloc de comunicare care asigură confirmarea primirii documentului.

8.2. Comunicările între Părți se pot face și prin fax sau e-mail, cu condiția confirmării în scris a primirii comunicării.

8.3. În cazul în care expeditorul solicită confirmare de primire, aceasta trebuie să indice această cerință în comunicarea sa și să solicite o astfel de dovadă de primire ori de câte ori există un termen limită pentru primirea comunicării. În orice caz, expeditorul ia toate măsurile necesare pentru a asigura primirea la timp și în termen a comunicării sale.

8.4. Adresele la care se transmit comunicările sunt următoarele:

	Pentru

Achizitor: CNTEE Transelectrica SA
	Pentru

Prestator: ...................

	Adresă: Str. Olteni 2-4 Sector 3 Bucuresti
	Adresă: ...................

	Telefon/Fax:…………………………….
	Telefon/Fax: ...................

	E-mail:
	E-mail: ...................

	Persoana de contact:
	Persoana de contact: ...................


8.5. Orice document (dispoziție, adresă, propunere, înregistrare, Proces-Verbal de Recepție, notificare și altele) întocmit în cadrul Contractului, este realizat și transmis, în scris, într-o formă ce poate fi citită, reprodusă și înregistrată.

8.6. Orice comunicare între Părți trebuie să conțină precizări cu privire la elementele de identificare ale Contractului (titlul și numărul de înregistrare) și să fie transmisă la adresa/ adresele menționate la pct. 8.4.

8.7. Orice comunicare făcută de una dintre Părți va fi considerată primită:

(i) la momentul înmânării, dacă este depusă personal de către una dintre Părți,

(ii) la momentul primirii de către destinatar, în cazul trimiterii prin scrisoare recomandată cu confirmare de primire,

(iii) la momentul primirii confirmării de către expeditor, în cazul în care comunicarea este făcută prin fax sau e-mail (cu condiția ca trimiterea să nu fi intervenit într-o zi nelucrătoare, caz în care va fi considerată primită la prima oră a zilei lucrătoare următoare).

8.8. Părțile se declară de acord că nerespectarea cerințelor referitoare la modalitatea de comunicare stabilite în prezentul Contract să fie sancționată cu inopozabilitatea respectivei comunicări.

8.9. În orice situație în care este necesară emiterea de notificări, înștiințări, instrucțiuni sau alte forme de comunicare de către una dintre Părți, dacă nu este specificat altfel, aceste comunicări vor fi redactate în limba Contractului și nu vor fi reținute sau întârziate în mod nejustificat.

8.10. Nicio modificare a datelor de contact prevăzute în prezentul Contract nu este opozabilă celeilalte Părți, în afara cazului în care a fost notificată în prealabil.

9. Garanția de bună execuție a Contractului
9.1.    Garanţia de bună execuţie se constituie în conformitate cu prevederile art. 164 alin.(3) și (4) din Legea nr. 99/2016, precum și cu prevederile art. 46 din Anexa la H.G. nr. 394/2016, cu modificările și completările ulterioare. Prestatorul se obligă să constituie garanția de bună execuție a contractului în cuantum de 10% din Prețul Contractului fără TVA, adică …… lei, în termen de 5 zile lucrătoare de la semnarea Contractului de către ambele Părți. Acest termen poate fi prelungit la solicitarea justificată a Prestatorului, fără a depăși 15 zile de la data semnării contractului. 

9.2. În cazul în care, garanția de bună execuție se va constitui prin rețineri succesive, atunci suma inițială care se va depune de către contractant în contul de disponibil deschis potrivit art. 46 alin. (4) și (5) din HG nr. 394/ 2016, va fi de 4% din prețul contractului sectorial, fără TVA.

9.3
În cazul în care, pe parcursul derularii Contractului, valoarea acestuia se suplimentează în condițiile legii, și/ sau durata acestuia se extinde, Prestatorul are obligaţia de a completa/extinde garanţia de bună execuţie în corelaţie cu noua valoare/durată a Contractului. 

9.4
Documentul de completare sau de extindere a garanţiei de bună execuţie a Contractului, conform art.9.3, se depune la Achizitor în termen de 5 zile lucrătoare de la încheierea Actului Adițional de suplimentare a valorii/prelungire a Contractului, în caz contrar Achizitorul având dreptul de a rezilia Contractul.

9.5
În situaţia executării garanţiei de bună execuţie, parţial sau total, Prestatorul are obligaţia de a reîntregi garanţia în cauză.

9.6     Dacă Prestatorul nu constituie garanția de bună execuție a Contractului, Achizitorul va putea rezilia Contractul.

9.7.
Achizitorul are dreptul de a emite pretenții asupra garanției de bună execuție în condițiile prevăzute la art. 47 din H.G. nr. 394/2016.

9.8.
Restituirea garanției de bună execuție se face în termen 14 zile de la data îndeplinirii de către Prestator a obligațiilor asumate prin Contract, respectiv de la data semnării Procesului verbal de recepție final pentru serviciile prestate, dacă Achizitorul nu a ridicat, până la acea dată,  pretenții asupra ei.

9.9.
Garanția de bună execuție devine anexă la contract.

10. Începere, Întârzieri
10.1. Prestatorul are obligația de a începe prestarea serviciilor în conformitate cu prevederile art. 5.2 din prezentul Contract.

10.2. În cazul în care orice motive de întârziere, ce nu se datorează Prestatorului, sau alte circumstanțe neobișnuite susceptibile de a surveni, altfel decât prin încălcarea Contractului de către Prestator, îndreptățesc Prestatorul de a solicita prelungirea perioadei de prestare a serviciilor, atunci Părțile vor revizui, de comun acord, perioada de prestare a serviciilor și vor semna un act adițional.

11. Derularea și monitorizarea Contractului
11.1. Raportarea în cadrul Contractului 

Prestatorul va prezenta documentele și rapoartele conform celor specificate în Caietul de Sarcini și cu respectarea Graficului de prestare, dacă e cazul.
11.2. Prestatorul va întreprinde toate măsurile și acțiunile necesare sau corespunzătoare pentru realizarea serviciilor astfel cum sunt stabilite în Caietul de Sarcini. 
12. Modificarea Contractului, Clauze de revizuire 

12.1. Pe perioada de valabilitate a Contractului Părțile au dreptul de a conveni modificarea și/sau completarea clauzelor acestuia, fără organizarea unei noi proceduri de atribuire, cu acordul Părților, fără a afecta caracterul general al Contractului, în limitele dispozițiilor prevăzute de actele normative în vigoare.

12.2. Modificările contractuale nu trebuie să afecteze, în niciun caz și în niciun fel, rezultatul procedurii de atribuire, prin anularea sau diminuarea avantajului competitiv pe baza căruia Prestatorul a fost declarat câștigător în cadrul procedurii de atribuire.

12.3. Partea care propune modificarea Contractului are obligația de a transmite celeilalte Părți propunerea de modificare a Contractului cu respectarea clauzelor prevăzute la pct. 8 Comunicarea între Părți cu cel puțin 10 zile înainte de data la care se consideră că modificarea ar trebui să producă efecte.

12.4. Modificarea va produce efecte doar dacă Părțile au convenit asupra acestui aspect prin semnarea unui act adițional. 

12.5. Revizuirea prezentului Contract se realizează ca urmare a evaluării activităților, rezultatelor și performanțelor Prestatorului în cadrul Contractului. Modificarea Contractului prin revizuire intervine în scopul atingerii obiectului Contractului, care constă în prestarea serviciilor, după caz, pe care Prestatorul se obligă să le realizeze în conformitate cu prevederile din prezentul Contract, cu dispozițiile legale și conform cerințelor din Caietul de Sarcini.

12.6. Clauzele de modificare a Contractului în limitele dispozițiilor prevăzute de actele normative în vigoare se pot referi, fără a se limita la:

(i) Variații ale cantităților prevăzute în Contract

(ii) Variații ale activităților din Contract necesare în scopul îndeplinirii obiectului Contractului (diferențele dintre cantitățile estimate inițial (în Contract) și cele real prestate, fără modificarea Caietului de Sarcini);

(iii) Necesitatea extinderii duratei de prestare a serviciilor
13. Evaluarea Modificărilor Contractului și a circumstanțelor acestora, dacă este cazul

13.1. Identificarea circumstanțelor care generează Modificarea Contractului este în sarcina ambelor Părți.

13.2. Modificările Contractului se realizează de Părți, în cadrul Duratei Contractului și cu respectarea prevederilor stipulate la pct. 8 – Comunicarea între Părți din prezentul Contract, ca urmare a:

(i) identificării, determinării și documentării de soluții juste și necesare, raportat la circumstanțele care ar putea împiedica îndeplinirea obiectului Contractului și obiectivelor urmărite de Achizitor, astfel cum sunt precizate aceste obiective în Caietul de Sarcini și/sau

(ii) concluziilor obținute ca urmare a evaluării activităților, rezultatelor și performanței Prestatorului în cadrul Contractului. Părțile stabilesc, prin consultare, efectele soluțiilor asupra Termenului/Termenelor de prestare și/ sau asupra prețului Contractului, astfel cum fac acestea obiectul Contractului. 

13.3. Fiecare Parte are obligația de a notifica cealaltă Parte, în cazul în care constată existența unor circumstanțe care pot genera Modificarea Contractului, întârzia sau împiedica prestarea serviciilor sau care pot genera o suplimentare a prețului Contractului.

13.4. Achizitorul poate emite Dispoziții privind derularea Contractului, cu respectarea clauzelor stipulate la pct. 17 - Obligații principale ale Achizitorului, cu respectarea prevederilor contractuale și cu respectarea Legii.

14.   Subcontractarea, dacă este cazul

14.1. Prestatorul declară că are/nu are subcontractanţi implicaţi în executarea Contractului.

14.2. Contractele încheiate cu subcontractanții trebuie să fie în concordanţă cu oferta.

14.3. Lista subcontractanţilor, incluzând detaliile de identificare cu privire la aceştia, precum şi contractele încheiate cu subcontractanţii în condiţiile menţionate constituie anexă la Contract, în cazul în care vor exista.

14.4. Prestatorul este pe deplin răspunzător faţă de Achizitor de modul în care îndeplineşte Contractul. Subcontractanţii sunt pe deplin răspunzători faţă de Prestator de modul în care îşi îndeplinesc partea lor din Contract. Prestatorul este responsabil pentru actele, avariile şi neglijențele subcontractanţilor săi şi ale agenților şi angajaţilor acestora. Aprobarea de către Achizitor a subcontractării oricărei părţi din Contract sau a unui subcontractant, nu scuteşte Prestatorul de nici una dintre obligaţiile sale contractuale.

14.5.(1) Numai în cazul unor motive întemeiate şi argumentate în detaliu şi cu condiţia ca propunerea să nu reprezinte o modificare substanţială a Contractului, Prestatorul are dreptul de a solicita înlocuirea oricărui subcontractant şi de a propune un  nou subcontractant. După analizarea motivelor prezentate de către Prestator şi îndeplinirea condiţiilor menţionate la punctul de mai jos, Achizitorul va comunica decizia sa cu privire la acceptarea sau respingerea noului subcontractant propus de către Prestator, în maximum 10 zile lucrătoare de la primirea solicitarii în acest sens transmisă de către Prestator.

(2) Noul subcontractant trebuie să îndeplinească criteriile aplicate subcontractanţilor la calificarea Prestatorului. Noul subcontractant trebuie să pună la dispoziţia Achizitorului certificatele şi alte documente necesare pentru verificarea existenţei sau inexistenţei unor situaţii de excludere şi a resurselor/capabilităţilor corespunzător părţii lui de implicare în Contract.

(3) Acceptarea de către Achizitor a noului subcontractant se poate face numai dacă nu va conduce la modificarea condiţiilor tehnice şi financiare prevăzute în Contract.

(4) Acceptarea sau respingerea de către Achizitor a noului subcontractant propus de către Prestator nu va fi,  în nici un caz, motiv de extindere a duratei de execuție a Contractului.

(5) Prestatorul va prezenta contractul cu noul subcontractant încheiat  în condiţiile prevazute în prezentul capitol în termen de 10 zile de la încheiere.

14.6. Prestatorul are obligaţia de a nu permite subcontractantului cu care a încheiat contractul de subcontractare să încheie la rândul lui contract de subcontractare.

14.7. Orice modificare a contractelor încheiate cu subcontractanţii sau a datelor de identificare ale acestora va fi notificată Achizitorului în termen de 10 zile de la data la care a intervenit.

14.8. Achizitorul poate efectua plăți directe către subcontractanți corespunzător părţii din Contract îndeplinite de către subcontractanţi, dacă acesţia solicită şi dacă şi-au exprimat opțiunea în acest sens, pentru serviciile şi produsele furnizate potrivit contractului de subcontractare şi a documentelor care confirmă îndeplinirea obligaţiilor asumate de către subcontractant.

14.9. Achizitorul are dreptul de a solicita în orice moment pe durata valabilității Contractului informații cum ar fi: numele, datele de contact şi reprezentanţii legali, existenţa unor situaţii de excludere, resursele/capabilităţile corespunzătoare părţii de implicare în Contractul, cu privire la:

a)furnizorii implicaţi în contracte sectoriale de lucrări sau de servicii;

b)subcontractanţii subcontractanţilor Prestatorului sau subcontractanţii aflaţi pe niveluri subsecvente ale lanţului de subcontractare.
15. Cesiunea

15.1. În prezentul Contract este permisă cesiunea drepturilor și obligațiilor născute din acest Contract, numai cu acordul prealabil scris al Achizitorului și în condițiile Legii nr. 99/2016.

15.2. Prestatorul are obligația de a nu transfera total sau parțial obligațiile sale asumate prin Contract, fără să obțină, în prealabil, acordul scris al Achizitorului.
15.3. Cesiunea nu va exonera Prestatorul de nicio responsabilitate privind garanția sau orice alte obligații asumate prin Contract.

15.4. Prestatorul este obligat să notifice Achizitorul cu privire la intenția de a cesiona drepturile sau obligațiile născute din acest Contract. Cesiunea va produce efecte doar dacă toate Părțile convin asupra acesteia.

15.5. În cazul în care drepturile și obligațiile Prestatorului stabilite prin acest Contract sunt preluate de către un alt operator economic, ca urmare a unei succesiuni universale sau cu titlu universal în cadrul unui proces de reorganizare, Prestatorul poate să cesioneze oricare dintre drepturile și obligațiile ce decurg din Contract, inclusiv drepturile la plată, doar cu acceptul prealabil scris din partea Achizitorului. În astfel de cazuri, Prestatorul trebuie să furnizeze Achizitorului informații cu privire la identitatea entității căreia îi cesionează drepturile.

15.6. Orice drept sau obligație cesionat/cesionată de către Prestator fără o autorizare prealabilă din partea Achizitorului nu este opozabil/opozabilă Achizitorului.
15.7. În cazul transmiterii/preluării obligațiilor de către Prestator, Notificarea generează inițierea novației între cele două Părți, cu condiția respectării cerințelor stabilite prin art. art. 240 alin. (1) lit. b) din Legea nr. 99/2016, pentru:

(i) Operatorul Economic ce preia drepturile și obligațiile Prestatorului din acest Contract, care îndeplinește criteriile de calificare stabilite inițial, respectiv în cadrul procedurii din care a rezultat prezentul Contract,

(ii) prezentul Contract, cu condiția ca această modificare să nu presupună alte modificări substanțiale ale Contractului,

(iii) Achizitor, dar să nu se realizeze cu scopul de a eluda aplicarea procedurilor de atribuire prevăzute de Legea nr. 99/2016.

15.8. În cazul încetării anticipate a Contractului, Prestatorul cesionează Achizitorului contractele încheiate cu Subcontractanții.

15.9. În cazul în care terțul susținător nu și-a respectat obligațiile asumate prin angajamentul ferm de susținere, dreptul de creanță al Prestatorului asupra terțului susținător este cesionat cu titlu de garanție către Achizitor.

16. Confidențialitatea informațiilor 

16.1. Prestatorul va considera toate documentele și informațiile care îi sunt puse la dispoziție în vederea încheierii și executării Contractului drept strict confidențiale.

16.2. Obligația de confidențialitate nu se aplică în cazul solicitărilor legale privind divulgarea unor informații venite, în format oficial, din partea anumitor autorități publice conform prevederilor legale aplicabile.

17. Obligațiile principale ale Achizitorului
17.1. Achizitorul va asigura accesul în spațiile în care urmează să aibă loc prestarea serviciilor. 

17.2. Achizitorul se obligă să respecte dispozițiile din Caietul de Sarcini.

17.3. Achizitorul își asumă răspunderea pentru veridicitatea, corectitudinea și legalitatea datelor/informațiilor/documentelor puse la dispoziția Prestatorului în vederea îndeplinirii Contractului. În acest sens, se prezumă că toate datele/informațiile și documentele prezentate Prestatorului prin intermediul persoanei menționate la art.17.5 sunt însușite de către conducătorul unității și/sau de către persoanele în drept având funcție de decizie care au aprobat respectivele documente.

17.4. Achizitorul va colabora, atât cât este posibil, cu Prestatorul pentru furnizarea informațiilor pe care acesta din urmă le poate solicita în mod rezonabil pentru realizarea Contractului.

17.5. Achizitorul are obligația să desemneze o  persoană de contact, care este responsabilă pentru coordonarea și monitorizarea contractului.
17.6. Achizitorul se obligă să recepționeze serviciile prestate și să certifice conformitatea astfel cum este prevăzut în Caietul de Sarcini. Documentul care atestă recepția și confirmă îndeplinirea obligațiilor contractuale de către Prestator este  Procesul Verbal de Recepție semnat fără observații.
17.7. Recepția serviciilor se va realiza conform prevederilor / procedurii prevăzute în Caietul de Sarcini și în prezentul Contract. 
17.8. Achizitorul se obligă să plătească contravaloarea serviciilor prestate de către Prestator și recepționate de către Achizitor, în termen de maximum 30 de zile de la înregistrarea facturii în original la sediul său și în baza documentelor ce atestă prestarea serviciilor și însușirea acestora de către Achizitor fără obiecțiuni.
17.9. Achizitorul trebuie să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului
17.10. Achizitorul va numi un responsabil de contract care va ține legătura cu Prestatorul
17.11. Achizitorul va efectua recepția și mai apoi plata pentru serviciile prestate și recepționate, conform obligațiilor asumate prin contract și Caietul de sarcini în maxim 30 de zile de la primirea facturii fiscale emise în sistemul Ro-eFactura, potrivit prevederilor OUG nr. 120/2021, privind  administrarea, funcţionarea şi implementarea sistemului naţional privind factura electronică RO e-Factura şi factura electronică în România
17.12. Achizitorul va  asigura accesul prestatorului în locațiile unde urmează să efectueze serviciile de curățenie.
17.13. Achizitorul trebuie să primească orice cerere a prestatorului privind comunicarea de informații tehnice necesare executării contractului, precum și a altor activități cu caracter tehnic legate direct de executarea serviciilor pentru a-și îndeplini responsabilitățile asumate în paragraful precedent.
18. Ajustarea prețului contractului 
18.1. Prețul unitar este ferm și nerevizuibil, nu poate fi modificat în funcție de variațiile de preț ale produselor/materialelor utilizate de Prestator.

19. Obligațiile principale ale Prestatorului
19.1.Prestatorul va face dovada că are capacitatea tehnică şi profesională pentru prestarea serviciului care face obiectul prezentului caiet de sarcini;
19.2.Va asigura toate utilajele echipamentele și dotările necesare pentru efectuarea operațiilor solicitate, de clasă profesională și în stare tehnică de funcționare foarte bună, conform cerințelor minimale din documentația de atribuire;
19.3.Utilajele și echipamentele necesare prestării serviciilor de curățenie, se vor distribui la începerea prestării serviciului și se va avea în vedere înlocuirea acestora ori de câte ori starea lor tehnică este necorespunzătoare realizării serviciului;
19.4.Va asigura toate produsele specifice pentru fiecare operație în parte și de calitate corespunzătoare tipului de suprafață;
19.5.Va asigura permanent materiale igienico-sanitare calitative (hârtie igienică, prosoape hârtie, săpun lichid, detergent lichid pentru spălat vasele, dezodorizant pt. wc, dezodorizant pişoare, saci menajeri, etc.);
19.6.Va da dovadă de profesionalism în ceea ce privește modul de organizare pentru efectuarea curățeniei cu respectarea operațiilor și frecvenței acestora, considerate ca fiind minimale și obligatoriu de respectat pentru asigurarea unui nivel calitativ al prestației;
19.7.Va menţine ordinea şi disciplina la locul de muncă;
Să nu deterioreze bunurile şi echipamentele din încăperi atunci când execută operaţiunile de curăţenie;
19.8.Să asigure servicii de curățenie la solicitarea achizitorului la evenimente speciale (organizarea de simpozioane, conferinţe, etc.);
19.9.Accesul personalului și a mijloacelor de transport în cadrul Dispeceratului Energetic Național (DEN), se face numai pe baza autorizației de acces, care va fi pusă la dispoziția prestatorului de către achizitor, înainte de emiterea ordinului de începere (conform procedurilor C.N.T.E.E. „Transelectrica” S.A.). 
19.10. (1) Prestatorul prestează Serviciile și își îndeplinește obligațiile în condițiile stipulate prin prezentul Contract. Prestatorul prestează Serviciile cu atenție, eficiență și diligență, conform celor mai înalte Standarde profesionale și conform prevederilor documentelor Contractului, precum și cu respectarea Dispozițiilor/instrucțiunilor scrise ale Achizitorului , cu alocarea tuturor resurselor solicitate prin Caietul de Sarcini sau prezentate în oferta sa.

(2) Prestatorul se conformează Dispozițiilor (ordinelor și/sau instrucțiunilor) emise de către Achizitor. În cazul în care Prestatorul apreciază că Dispozițiile (ordinele și/sau instrucțiunile) Achizitorului nu corespund scopului Contractului, acesta notifică Achizitorul în termen de 5 zile lucrătoare, sub sancțiunea decăderii din termen.

(3) În cazul în care Prestatorul nu prestează Serviciile în condițiile și termenele, astfel cum au fost stabilite prin Documentele Contractului, Achizitorul are dreptul de a solicita plata de penalități de întârziere în cuantumul stabilit prin contract. 
(4) Prestatorul respectă și se supune tuturor prevederilor legale în vigoare în România și se asigură că și Personalul său, implicat în Contract, respectă și se supune, de asemenea, acelorași prevederi legale. Prestatorul despăgubește Achizitorul în cazul oricăror pretenții și acțiuni în justiție rezultate ca urmare a unor eventuale încălcări ale prevederilor legale în vigoare de către Prestator, inclusiv de către Personalul său implicat în Contract.

(5) În cazul în care Prestatorul este o asociere alcătuită din doi sau mai mulți operatori economici, toți aceștia sunt ținuți solidar responsabili de îndeplinirea obligațiilor din Contract.

(6) În cazul care Prestatorul a beneficiat, pe perioada derulării procedurii din care a rezultat acest Contract, de susținerea de terți pentru demonstrarea situației economice și financiare şi/sau a capacităţii tehnice şi profesionale conform prevederilor Legii 99/2016, Prestatorul și terțul susținător nominalizat în procedura de atribuire sunt ținuți solidari. Răspunderea solidară a terțului astfel nominalizat se angajează sub condiția neîndeplinirii de către terț a obligației de susținere asumate prin angajamentul de susținere inclus în Documentele Contractului
19.11.
Prestatorul furnizează Achizitorului, reprezentanților autorizați ai Achizitorului, respectiv oricărei persoane autorizate din partea acestuia,  la cererea scrisă a acestuia  orice document și informație în legătură cu prestarea Serviciilor și  derularea contractului, oricând  pe parcursul desfăşurării contractului. 

19.12.
(1) Prestatorul ia toate măsurile necesare pentru a asigura, în mod continuu, Personalul, echipamentele și suportul necesare pentru îndeplinirea în mod eficient a obligațiilor asumate prin Contract și cu respectarea cerintelor Caietului de sarcini .

(2) Prestatorul are obligația de a asigura Personalul care să îndeplinească cerințele menționate în Documentele Contractului. În cazul în care un membru al Personalului, trebuie înlocuit, persoana care o înlocuiește trebuie să îndeplinească cel puțin aceleași criterii de calificare/selecție prevăzute în cadrul documentației de atribuire precum și să se demonstreze că, la momentul aplicării factorilor de evaluare, aceasta ar fi obținut cel puțin același punctaj ca cel obținut de persoana înlocuită. Personalul poate fi înlocuit numai în baza aprobării scrise a Achizitorului. 

(3) Prestatorul are obligația de a asigura disponibilitatea Personalului, pe toată durata Contractului. Prestatorul are obligația de a asigura desfășurarea activităților stabilite în Contract prin asigurarea Personalului pe toată durata implementării Contractului. Prestatorul trebuie să se asigure că, pentru toată perioada Contractului, Personalul alocat fiecărei activități îndeplinește obligațiile stabilite în sarcina acestora.

(4) Pe parcursul derulării Contractului, pe baza unei cereri scrise motivate și justificate, Achizitorul poate solicita înlocuirea, în cazul în care consideră că un membru al Personalului nu își îndeplinește sarcinile din Contract.

(5) Prestatorul nu efectuează schimbări în cadrul Personalului stabilit, fără aprobarea prealabilă scrisă a Achizitorului. 

(6) În cazul în care Prestatorul nu își îndeplinește obligația stipulată la aliniatul anterior din prezentul Contract, Achizitorul are dreptul de a rezilia unilateral prezentul Contract, iar Prestatorul este obligat la plata către Achizitor a despăgubirilor necesare pentru acoperirea prejudiciului suportat de Achizitor. 

(7) În situația în care Prestatorul sau Achizitorul solicită înlocuirea Personalului, Prestatorul transmite Achizitorului, pentru verificare și aprobare, documente justificative privind calificarea educațională și/sau profesională, abilitățile, experiența profesională generală și specifică a Personalului propus, astfel cum este stabilit în Documentatia de atribuire a contractului. În cazul respingerii Personalului propus, Achizitorul notifică, în scris, motivele respingerii și termenul de prezentare a unei noi propuneri.

(8) În cazul în care Prestatorul nu este în măsură să asigure înlocuirea, în condițiile stipulate la alineatele anterioare, care să nu diminueze avantajul obținut de Prestator ca urmare a aplicării criteriului de atribuire din prezentul Contract, Achizitorul poate să decidă rezilierea Contractului, putând solicita daune/despăgubiri Prestatorului.
(9) Costurile suplimentare generate de neasigurarea și/sau de înlocuirea Personalului, conform prevederilor contractuale, incumbă Prestatorului. 

19.13. Prestatorul se obligă să respecte reglementările referitoare la condițiile de muncă și protecția muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

19.14.
Prestatorul are obligația de a elabora și de a transmite Achizitorului, pe perioada de prestare a Serviciilor, rezultatele specificate în Caietul de Sarcini precum și orice alte rezultate solicitate prin prezentul Contract. 
19.15. Prestatorul face remedierile şi/sau completările stabilite de către Achizitor, dacă acestea au apărut ca necesare. Remedierile/completările apărute din vina Prestatorului se rezolvă pe cheltuiala proprie de acesta, în termenul stabilit de Achizitor/comisia de receptie sub sancțiunea aplicării de penalități de întârziere.

19.16.  Prestatorul ia toate măsurile pentru respectarea regulilor pentru evitarea conflictului de interese, și va informa Achizitorul, în termen de maxim 5 zile de la luarea la cunoştinţă, cu privire la orice situaţie care dă naştere sau este posibil să dea naştere unui astfel de conflict. Achizitorul îşi rezervă dreptul de a verifica aceste situaţii şi de a lua măsurile necesare, dacă este cazul.

19.17.  Prestatorul se obligă să emită factura aferentă serviciilor prestate prin prezentul Contract numai după recepția serviciilor, însoțită de documentele justificative în conformitate cu prevederile Caietului de Sarcini.
19.18. Prestatorul declară expres că a citit cuprinsul clauzelor Contractului, cunoscând prevederile art.1.203 Cod Civil și declară, în mod expres, că a înțeles și că acceptă pe deplin conținutul acestora, precum și efectele lor juridice.
19.19.Prestatorul se obligă să mențină valabile pe durata Contractului toate acreditările, autorizațiile și certificările necesare realizării Contractului.
19.20.Serviciile prestate în baza Contractului vor respecta standardele menţionate în caietul de sarcini. În cazul în care nu sunt menţionate anumite standarde, serviciile prestate în baza Contractului, vor respecta standardele prezentate de către Prestator în propunerea tehnică. Când nu este menţionat niciun standard sau reglementare aplicabilă se vor respecta standardele, agrementele tehnice naţionale sau specificaţii tehnice naţionale autorizate în România.



19.21.Accesul personalului Prestatorului, al altor persoane în numele acestuia și al personalului Subcontractanților în obiectivele Achizitorului se realizează cu respectarea cerințelor normelor legale din materia pazei obiectivelor și ale procedurii operaționale TEL-00.31 „Accesul personalului terților în cadrul obiectivelor Companiei”.
20. Suficienţa preţului contractat
20.1. Prestatorul a fost îndreptăţit, înainte de a remite oferta, de a se documenta despre corectitudinea şi suficienţa Documentaţiei întocmită de Achizitor pentru a lua în  considerare tot ceea ce este necesar pentru a îndeplini condiţiile cerute prin Contract şi pentru a include în oferta sa financiară toate costurile legate de prestarea serviciilor necesare îndeplinirii Contractului.

20.2. Deoarece Prestatorul a fost îndreptăţit să-şi determine preţul ofertei sale pe baza propriilor calcule, operaţii şi estimări, acesta trebuie să execute, fără costuri suplimentare orice activitate necesară pentru prestarea serviciilor, astfel cum au fost acestea definite prin Caietul de Sarcini.

20.3. Toate costurile aferente prestării serviciilor definite prin Caietul de Sarcini, necesare implementării Contractului sunt în sarcina Prestatorului.
21. Conflictul de interese

21.1. Prestatorul va lua toate măsurile necesare pentru a preveni ori stopa orice situație care ar putea compromite derularea obiectivă și imparțială a Contractului. Conflictele de interese pot apărea, în mod special, ca rezultat al intereselor economice, afinităților politice ori de naționalitate, legăturilor de rudenie ori afinitate sau al oricăror alte legături ori interese comune. Orice conflict de interese apărut în timpul derulării Contractului trebuie notificat în scris Achizitorului, fără întârziere.

21.2. Prestatorul se va asigura că Personalul implicat în derulare Contractului nu se află într-o situație care ar putea genera un conflict de interese. Prestatorul va înlocui, imediat și fără vreo compensație din partea Achizitorului, orice membru al Personalului său, care se regăsește într-o astfel de situație (ex.: înlocuire, încetare, aprobare, deplasare/delegare, orar/program), cu o altă persoană ce îndeplinește condițiile minime stabilite prin prezentul Contract.

21.3. Prestatorul are obligația de a respecta prevederile legale în domeniul achizițiilor sectoriale cu privire la evitarea conflictului de interese. Prestatorul nu are dreptul de a angaja sau de a încheia orice alte înțelegeri privind prestarea de servicii, direct ori indirect, în scopul îndeplinirii Contractului, cu persoane fizice sau juridice care au fost implicate în procesul de verificare/evaluare a solicitărilor de participare/ofertelor depuse în cadrul unei proceduri de atribuire ori angajați/foști angajați ai Achizitorului cu care acesta a încetat relațiile contractuale ulterior atribuirii Contractului de achiziție sectorială, pe parcursul unei perioade de cel puțin 12 (douăsprezece) luni de la încheierea Contractului, sub sancțiunea rezoluțiunii/rezilierii Contractului.

22. Conduita Prestatorului
22.1. Prestatorul /Personalul Prestatorului/Subcontractanții va/vor acționa întotdeauna loial și imparțial ca un consilier de încredere pentru Achizitor, conform regulilor și/sau codului de conduită al domeniului său de activitate precum și cu discreția necesară.

22.2. În cazul în care Prestatorul sau oricare dintre Subcontractanții săi se oferă să dea/să acorde sau dau/acordă oricărei persoane mită, bunuri, facilități, comisioane în scopul de a determina sau recompensa îndeplinirea/neîndeplinirea oricăror acte sau fapte în legătură cu prezentul Contract sau pentru a favoriza/defavoriza orice persoană în legătură cu prezentul Contract, Achizitorul poate decide încetarea Contractului și va sesiza organele abilitate ale statului.

22.3. Prestatorul și Personalul său vor respecta secretul profesional, pe perioada executării Contractului, inclusiv pe perioada oricărei prelungiri a acestuia, precum și după încetarea Contractului.

23. Penalități de întârziere
23.1. Prestatorul va despăgubi Achizitorul în măsura în care sunt îndeplinite următoarele condiții:

(i) despăgubirile să se refere exclusiv la daunele suferite de către Achizitor ca urmare a culpei Prestatorului;

(ii) Achizitorul a notificat Prestatorul despre primirea unei notificări/cereri cu privire la incidența oricăreia dintre situațiile prevăzute la art.25.4;

(iii) valoarea despăgubirilor a fost stabilită prin titluri executorii emise conform prevederilor legale/hotărâri judecătorești definitive, după caz.

23.2. În cazul în care, Prestatorul nu își îndeplinește la termen obligațiile asumate prin Contract sau le îndeplinește necorespunzător, atunci Achizitorul are dreptul de a percepe dobânda legală penalizatoare prevăzută la art. 3 alin. 21 din O.G. nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, cu modificările şi completările ulterioare. Dobânda se aplică la valoarea serviciilor neprestate, pentru fiecare zi de întârziere, valoarea penalităților neputând depăși valoarea Contractului. 
23.3. Răspunderea Prestatorului nu operează în următoarele situații:

a) datele/informațiile/documentele necesare pentru îndeplinirea Contractului nu sunt puse la dispoziția Prestatorului sau sunt puse la dispoziție cu întârziere;

b) neexecutarea sau executarea în mod necorespunzător a obligațiilor ce revin Prestatorului se datorează culpei Achizitorului;

c) Prestatorul se află în imposibilitatea fortuită de executare a obligațiilor contractuale imputate.

23.4. În cazul în care Achizitorul, din vina sa exclusivă, nu își îndeplinește obligația de plată a facturii în termenul prevăzut la pct. 27.3, Prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 3 alin. 21 din O.G. nr. 13/2011 privind dobânda legală remuneratorie şi penalizatoare pentru obligaţii băneşti, precum şi pentru reglementarea unor măsuri financiar-fiscale în domeniul bancar, cu modificările şi completările ulterioare, dar nu mai mult decât valoarea plații neefectuate, care curge de la expirarea termenului de plată.

23.5. Penalitățile de întârziere datorate curg de drept de la data scadenței obligațiilor asumate conform prezentului Contract.

23.6. În măsura în care Achizitorul nu efectuează plata în termenul stabilit la pct. 27.3, Prestatorul are dreptul de a rezoluționa/rezilia Contractul, fără a-i fi afectate drepturile la sumele cuvenite pentru prestarea serviciilor și la plata unor daune interese.

23.7. În cazul în care valoarea penalităților egalează valoarea Contractului, oricare dintre părți poate solicita rezilierea acestuia.

24. Obligații privind asigurările și securitatea muncii care trebuie respectate de către Prestator
24.1. Prestatorul se obligă să respecte reglementările referitoare la condițiile de muncă și securitatea muncii și, după caz, standardele internaționale agreate cu privire la forța de muncă, convențiile cu privire la libertatea de asociere și negocierile colective, eliminarea muncii forțate și obligatorii, eliminarea discriminării în privința angajării și ocupării forței de muncă și abolirea muncii minorilor.

25. Drepturi de proprietate intelectuală, dacă este cazul
25.1. Orice Rezultat/Rezultate elaborat(e) și/sau prelucrat(e) de către Prestator în executarea Contractului vor deveni proprietatea exclusivă a Achizitorului, la momentul efectuării plății sumelor datorate Prestatorului conform prevederilor prezentului Contract.

25.2. Orice Rezultate ori drepturi, inclusiv drepturi de autor sau alte drepturi de proprietate intelectuală, dobândite în executarea Contractului, vor fi proprietatea exclusivă a Achizitorului, care le va putea utiliza, publica, cesiona ori transfera așa cum va considera de cuviință, fără limitare geografică ori de altă natură, cu excepția situațiilor în care există deja asemenea drepturi de proprietate intelectuală.

25.3. Prestatorul garantează că nici unul din serviciile prestate nu încalcă drepturile de proprietate intelectuală (brevete, mărci, desene şi modele industriale, drepturi de autor şi conexe etc.) aparţinând unui terţ.
25.4. Prestatorul are obligația de a despăgubi Achizitorul pentru cheltuieli ocazionate de:

a) reclamații și acțiuni în justiție, ce rezultă din încălcarea unor drepturi de proprietate intelectuală în legatură cu prestarea serviciilor sau încorporate în acestea;

b) daune, cereri de despăgubiri, penalități, costuri, taxe și cheltuieli de orice natură, aferente eventualelor încălcări ale dreptului de proprietate intelectuală, cu excepția situației în care o astfel de încălcare rezultă din respectarea Caietului de sarcini.

25.5. În cazul în care orice produs sau serviciu devine obiect al unei plângeri de încălcare a drepturilor de proprietate intelectuală Prestatorul are opţiunea de a decide una dintre următoarele acţiuni: 

a) să procure pentru Achizitor dreptul de a continua să utilizeze respectivul produs sau serviciu; 

b) să modifice sau să înlocuiască respectivul produs sau serviciu, în totalitate sau parţial, astfel încât să nu constituie o încălcare a drepturilor de proprietate intelectuală; 

c) să preia produsele sau serviciile obiect al plângerii şi să despăgubească Achizitorul pentru orice plăţi efectuate în legatură cu produsele sau serviciile obiect al plângerii de încălcare.

26. Recepția serviciilor
26.1. Confirmarea prestării serviciilor de curățenie se va face de către persoanele desemnate din partea Achizitorului, pe baza procesului verbal de recepție servicii, conform Anexei 2 din prezentul caiet de sarcini.
26.2. La sfârșitul fiecărei luni, se va întocmi un proces verbal de recepție servicii semnat de către reprezentanții firmei prestatoare și comisia de recepție a Achizitorului numită prin Decizie.
26.3. Serviciile care nu vor fi confirmate nu se vor plăti.
26.4. Constatarea de către Achizitor a lipsei de professionalism și responsabilitate în efectuarea serviciului, precum și/sau lipsa dotării cu echipamente specifice efectuării serviciilor de curățenie în condițiile prevăzute în prezentul caiet de sarcini sau lipsa intervenției în timpul stabilit la sesizare, va fi sancționată de acesta, cu penalități de întârziere, conform clauzelor contractuale.

27. Facturare și plăți în cadrul Contractului

27.1. Plățile care urmează a fi realizate în cadrul Contractului se vor face numai după recepționarea și acceptarea de către Achizitor a serviciilor prestate de Prestator, în condițiile Caietului de Sarcini și după emiterea facturii fiscale de către Prestator.

27.2. Plata contravalorii serviciilor se face prin virament bancar, în baza facturii, emisă de către Prestator, direct în contul Prestatorului indicat pe factură, sau prin alte forme de plată prevăzute de legislația în vigoare.

27.3. Termenul de plată este de maxim 30 de zile de la încărcarea facturii în sistemul Ro-eFactura, potrivit prevederilor OUG nr. 120/2021, privind  administrarea, funcţionarea şi implementarea sistemului naţional privind factura electronică RO e-Factura şi factura electronică în România
27.4. Facturile vor fi emise și completate în conformitate cu legislația română în vigoare, după recepționarea și acceptarea fără observații de către Achizitor a serviciului prestat de Prestator. 
27.5. Dacă factura are elemente greșite și/sau greșeli de calcul identificate de Achizitor și sunt necesare revizuiri, clarificări suplimentare sau alte documente suport din partea Prestatorului, termenul de 30 de zile pentru plata facturii se suspendă. Repunerea în termen se face de la momentul îndeplinirii condițiilor de formă și de fond ale facturii.

27.6. Prestatorul este răspunzător de corectitudinea și exactitatea datelor înscrise în facturi și se obligă să restituie atât sumele necuvenite sau încasate în plus cât și beneficiile nerealizate (penalități, dobânzi). Atât sumele încasate în plus, cât și beneficiile nerealizate aferente acestora (pe perioada de la încasare până la constatarea lor), vor fi stabilite în urma verificărilor executate de către Organele de Control Intern ale Prestatorului/Achizitorului sau alte Organisme de control abilitate de lege.

27.7. Nicio plată nu va putea fi efectuată până la recuperarea sumelor primite necuvenit și recunoscute de către Prestator. 

27.8. Achizitorul efectuează plăți corespunzătoare părții/părților din contract îndeplinite de către subcontractanții propuși în ofertă, dacă aceștia solicită, pentru servicii sau produse furnizate contractantului potrivit contractului dintre contractant și subcontractant, dacă subcontractanții propuși și-au exprimat opțiunea în acest sens.

27.9. Dispozițiile art. 27.8 se pot aplica, în mod corespunzător, și pentru furnizori și/sau subcontractanții subcontractanților.
27.10. Pentru serviciile prestate, plăţile datorate de Achizitor Prestatorului au la bază preţurile unitare din oferta depusă, aferente serviciilor prestate și recepționate.
27.11. Plata facturii se face prin transfer bancar in contul Prestatorului, sau prin alte forme de plata prevazute de legislatia in vigoare, in termen de maxim 30 zile, în baza facturii fiscale emise în sistemul Ro-eFactura, potrivit prevederilor OUG nr. 120/2021, privind  administrarea, funcţionarea şi implementarea sistemului naţional privind factura electronică RO e-Factura şi factura electronică în România
28. Suspendarea Contractului

28.1. În situații temeinic justificate, Părțile pot conveni suspendarea executării Contractului, printr-o notificare scrisă.

28.2. În cazul în care se constată apariția unor circumstanțe care fac imposibilă derularea contractului, Părțile au dreptul să suspende/sisteze temporar prestarea serviciilor, respectiv executarea Contractului.

28.3. În cazul suspendării/sistării temporare a prestarii serviciilor, durata Contractului se va prelungi automat cu perioada suspendării/sistării.

28.4. Suspendarea contractului va deveni efectivă numai în cazul în care partea căreia i-a fost adresată notificarea prevăzută la art. 28.1 confirmă, în scris, că este de acord cu suspendarea
29. Forța majoră

29.1. Forța majoră și cazul fortuit exonerează de răspundere Părțile în cazul neexecutării parțiale sau totale a obligațiilor asumate prin prezentul Contract, în conformitate cu prevederile art. 1.351 din Codul civil.

29.2. Forța majoră și cazul fortuit trebuie dovedite.

29.3. Partea care invocă forța majoră sau cazul fortuit are obligația să o aducă la cunoștință celeilalte Părți, în scris, de îndată ce s-a produs evenimentul.

29.4. Partea care a invocat forța majoră sau cazul fortuit are obligația să aducă la cunoștința celeilalte Părți încetarea cauzei acesteia de îndată ce evenimentul a luat sfârșit.

29.5. Îndeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

29.6. Dacă forța majoră acționează sau se estimează că va acționa o perioadă mai mare de 15 zile, fiecare Parte va avea dreptul să notifice celeilalte Părți încetarea de plin drept a prezentului Contract, fără ca vreuna din Părți să poată pretinde celeilalte daune-interese.

30. Încetarea și rezilierea Contractului

30.1. Prezentul Contract încetează de drept la îndeplinirea obiectului sau prin ajungere la termen dacă toate obligațiile stabilite în sarcina Părților au fost executate.

30.2. Achizitorul își rezervă dreptul de a rezoluționa/rezilia Contractul, fără a fi afectat dreptul Părților de a pretinde plata unor daune sau alte prejudicii, dacă:

(i) Prestatorul nu se conformează, în perioada de timp, conform notificării emise de către Achizitor, prin care i se solicită remedierea Neconformității sau executarea obligațiilor care decurg din prezentul Contract;

(ii) Prestatorul subcontractează părți din Contract fără a avea acordul scris al Achizitorului;
(iii) Prestatorul cesionează drepturile și obligațiile sale fără acordul scris al Achizitorului;

(iv) Prestatorul  înlocuiește personalul/experții nominalizați fără acordul Achizitorului;

(v) Are loc orice modificare organizațională care implică o schimbare cu privire la personalitatea juridică, natura sau controlul Prestatorului, cu excepția situației în care asemenea modificări sunt realizate prin Act Adițional la prezentul Contract, cu respectarea dispozițiilor legale;

(vi) Devin incidente oricare alte incapacități legale care să împiedice executarea Contractului;

(vii) Prestatorul eșuează în a furniza/menține/prelungi/reîntregi/completa garanțiile ori asigurările solicitate prin Contract;

(viii) în cazul în care, printr-un act normativ, se modifică interesul public al Achizitorului în legătură cu care se presteaza serviciile care fac obiectul Contractului;

(ix) la momentul atribuirii Contractului, Prestatorul se afla în una dintre situațiile care ar fi determinat excluderea sa din procedura de atribuire;

(x) în situația în care Contractul nu ar fi trebuit să fie atribuit Prestatorului deoarece au fost încălcate grav obligațiile care rezultă din legislația Europeană relevantă iar această împrejurarea fost constatată printr-o decizie a Curții de Justiție a Uniunii Europene;

(xi) În cazul în care împotriva Prestatorului se deschide procedura falimentului;

(xii) Prestatorul a a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Achizitorului;

(xiii) Valorificarea de către Achizitor a rezultatelor prezentului contract este grav compromisă ca urmare a întârzierii prestațiilor din vina Prestatorului.

30.3. Prestatorul poate rezoluționa/rezilia Contractul, fără a fi afectat dreptul Părților de a pretinde plata unor daune sau alte prejudicii, în cazul în care:

(i) Achizitorul a comis erori esențiale, nereguli sau fraude în cadrul procedurii de atribuire a Contractului sau în legătură cu executare acestuia, ce au provocat o vătămare Prestatorului.

(ii) Achiitorul nu își îndeplinește obligațiile de plată a serviciilor prestate de Prestator, în condițiile stabilite prin prezentul Contract.

30.4. Rezoluțiunea/Rezilierea Contractului în condițiile pct. 30.2 și pct. 30.3 intervine cu efecte depline, fără a mai fi necesară îndeplinirea vreunei formalități prealabile și fără a mai fi necesară intervenția vreunei instanțe judecătorești și/sau arbitrale.

30.5. Prevederile prezentului Contract în materia rezoluțiunii/rezilierii Contractului se completează cu prevederile în materie ale Codului Civil în vigoare.

30.6. În situația rezoluțiunii/rezilierii totale/parțiale din cauza neexecutării/executării parțiale de către Prestator a obligațiilor contractuale, acesta va datora Achizitorului daune-interese cu titlu de clauză penală în cuantum egal cu valoarea obligațiilor contractuale neexecutate.

30.7. În cazul în care Prestatorul nu transmite garanția de bună execuție în perioada specificată, contractul este rezoluționat/reziliat de drept, fără obligația de notificare sau îndeplinire a oricărei formalități de către Achizitor.

30.8. Achizitorul își rezervă dreptul de a denunța unilateral contractul de servicii, în cel mult 15 zile de la apariția unor circumstanțe care nu au putut fi prevăzute la data încheierii Contractului, cu condiția notificării Prestatorului cu cel puțin 3 zile înainte de momentul denunțării.
31. Insolvență și faliment

31.1. În cazul deschiderii unei proceduri generale de insolvență împotriva Prestatorului, acesta are obligația de a notifica Achizitorul în termen de 3 (trei) zile de la deschiderea procedurii.

31.2. Prestatorul are obligația de a prezenta Achizitorului, în termen de 30 (treizeci) de zile de la notificare, o analiză detaliată referitoare la incidența deschiderii procedurii generale de insolvență asupra Contractului și asupra prestării serviciilor și de a propune măsuri, acționând ca un Prestator diligent.

31.3. În cazul deschiderii unei proceduri generale de insolvență împotriva unui Subcontractant, unui terț susținător sau, dacă este cazul, în situația menționată la pct. 18. – Asocierea de operatori economici, dacă e cazul, din prezentul Contract, Prestatorul are aceleași obligații stabilite la clauzele 31.1 și 31.2 din prezentul Contract.

31.4. În cazul în care Prestatorul intră în stare de faliment, în proces de lichidare sau se află într-o situație care produce efecte similare, Prestatorul este obligat să acționeze în același fel cum este stipulat la clauzele 31.1, 31.2 și 31.3 din prezentul Contract.

31.5. Nicio astfel de măsură propusă conform celor stipulate la clauzele 31.2, 31.3 și 31.4 din prezentul Contract, nu poate fi aplicată, dacă nu este acceptată, în scris, de Achizitor.

32. Limba Contractului

32.1. Limba prezentului Contract și a tuturor comunicărilor scrise este limba oficială a Statului Român, respectiv limba română.

33. Legea aplicabilă

33.1. Legea aplicabilă prezentului Contract este legea română, Contractul urmând a fi interpretat potrivit acestei legi.

34. Soluționarea eventualelor divergențe și a litigiilor

34.1. Părțile vor depune toate eforturile pentru a rezolva pe cale amiabilă, prin tratative directe și negociere amiabilă, orice neînțelegere sau dispute/divergențe care se poate/pot ivi între ele în cadrul sau în legătură cu îndeplinirea Contractului.

34.2. Dacă disputa nu a fost astfel soluționată și Părțile au, în continuare, opinii divergente în legătură cu sau în îndeplinirea Contractului, acestea trebuie să se notifice reciproc și în scris, în privința poziției lor asupra aspectului în dispută precum și cu privire la soluția pe care o întrevăd pentru rezolvarea ei.

34.3. Dacă încercarea de soluționare pe cale amiabilă eșuează sau dacă una dintre Părți nu răspunde în termen de 15 zile lucrătoare la solicitare, oricare din Părți are dreptul de a se adresa instanțelor de judecată competente.

35. Clauze anticorupție și de conformitate

35.1. Părţile recunosc că respectarea tuturor legilor, normelor şi reglementărilor în vigoare, în special a legilor privitoare la conformitatea corporativă şi la anticorupţie (inclusiv, dar fără a se limita la, Codul Penal Român şi legile speciale privind prevenirea şi sancţionarea spălării banilor, prevenirea, descoperirea şi sancţionarea faptelor de corupţie, evaziune fiscală, protecţia datelor, concurenţă şi denunţarea încălcărilor), este esenţială pentru fiecare dintre ele şi prin urmare, sunt de acord şi se angajează reciproc ca fiecare dintre ele:

a. să îşi îndeplinească îndatoririle şi obligaţiile care îi revin în temeiul sau în legătură cu prezentul contract, în conformitate cu toate legile în vigoare, inclusiv legile anticorupţie aplicabile;

b. să nu facă, să nu dea, să nu autorizeze, să nu ofere sau să nu promită să facă, să dea, să autorizeze sau să ofere un avantaj financiar sau de altă natură (inclusiv plata, împrumut, cadou sau transfer de valoare), în mod direct sau indirect, în  contul sau pentru uzul sau beneficiul unui funcţionar guvernamental (sau altei persoane, la cererea sau cu acordul sau încuviinţarea unui funcţionar guvernamental), sau oricărei alte persoane fizice sau juridice, în vederea obţinerii în mod abuziv de contracte sau a prelungirii contractelor în derulare sau în vederea obţinerii unui folos necuvenit (inclusiv, dar fără a se limita la, obţinerea în mod abuziv sau păstrarea licenţelor, permiselor sau a altor tipuri de autorizaţii emise de autorităţile statului), sau pentru a influenţa o decizie sau pentru a încuraja, determina sau recompensa acte de abuz în îndeplinirea sarcinilor şi obligaţiilor  de serviciu (prin acţiune sau omisiune);

c. să nu se angajeze în, să nu faciliteze sau să nu accepte nicio altă activitate, practică sau comportament de natură a încălca legile în vigoare privitoare la conformitatea corporativă şi combaterea corupţiei;

d. să instituie şi să aplice politici, proceduri sau instrucţiuni interne privind prevenirea corupţiei, inclusiv sub formă de cadouri, invitaţii şi evenimente de divertisment, cu privire la respectarea dreptului concurenţei, protecţia datelor, combaterea spălării banilor, finanţarea terorismului, precum şi privitoare la relaţiile cu partenerii de afaceri, în general, şi tranzacţiile de cumpărare şi de vânzare, în special, precum şi politici interne cu privire la selectarea atentă, instruirea şi verificarea terţilor, inclusiv a agenţilor, consultanţilor şi a altor intermediari, distribuitori, precum şi sisteme interne de instruire şi control.

35.2. În scopul promovării celor de mai sus, Contractantul: 

(i) declară şi garantează în faţa Entității contractante că nu a avut niciodată vreun interes care, în mod direct sau indirect, contravine executării adecvate şi etice a prezentului contract şi că a respectat şi  

(ii) se angajează să respecte toate legile, normele şi reglementările în vigoare, în special legile anticorupţie aplicabile, în ceea ce priveşte furnizarea echipamentelor astfel cum este stabilit în prezentul contract  (inclusiv, dar fără a se limita la orice procedură de licitaţie organizată de către orice organism guvernamental sau de către orice altă persoană fizică sau juridică), precum şi cu privire la obţinerea sau păstrarea oricăror licenţe, permise sau alte tipuri de autorizaţii guvernamentale în legătură cu obiectul contractului.

35.3. Contractantul se obligă ca toate tranzacţiile în temeiul prezentului contract să fie înregistrate corect sub toate aspectele materiale în evidenţele şi registrele sale contabile şi că toate documentele care stau la baza înregistrărilor în astfel de registre şi evidenţe să fie complete şi corecte sub toate aspectele materiale. Contractantul se obligă să menţină un sistem de verificare contabilă internă, pentru a se asigura că nu păstrează conturi necontabilizate.

35.4. În cazul în care una dintre părți încalcă legile sau reglementările anticorupție, aceasta se angajează să informeze imediat si in mod complet cealaltă parte despre această încălcare. Partea care primește notificarea are dreptul să dezvăluie informațiile relevante autorităților competente și altor teți, dacă acționează cu bună – credință și consideră că aceste persoane au un drept legitim de a fi informate despre încălcare.

35.5. Partea care comite încălcarea se angajează să despăgubească cealaltă parte, precum și membrii grupului din care face parte acesta, pentru orice pierderi suferite sau suportate, direct sau indirect, ca urmare a încălcării prevederilor anticorupție menționate mai sus.

35.6. Partea nevinovată are dreptul de a rezilia unilateral contractul, cu notificare scrisă prealabilă adresată parții care a comis încălcarea. În acest caz, partea vinovată nu va avea dreptul de a solicita despagubiri pentru pierderile suferite ca urmare a rezilierii contractului.

36. Riscurile Contractului 
36.1. Efectele erorilor nedetectate în ofertă cad în sarcina Prestatorului și exonerează răspunderea Achizitorului.

36.2. În cazul în care, în legătură cu interpretarea, derularea și executarea Contractului sunt constatate prejudicii de către organe/instituții ale statului, a căror  recuperare este pusă de acestea în sarcina Achizitorului, Părțile se obligă să distribuie în mod echitabil riscul, chiar dacă niciuna dintre Părți nu s-a abătut de la un comportament licit în executarea obligațiilor sale.
36.3. Riscul neȋndeplinirii obligaţiilor contractuale de către părţi este reglementat prin clauzele contractului sectorial de servicii.
36.4.  Riscul ȋndeplinirii necorespunzătoare, ori cu ȋntarziere sau a neȋndeplinirii obligaţiilor asumate de către prestator pentru compensarea prejudiciului suferit de către beneficiar ca urmare a ȋndeplinirii necorespunzătoare, ori cu ȋntarziere sau a neȋndeplinirii obligaţiilor asumate de către prestator, beneficiarul poate aplica penalităţi, daune-interese, poate executa garanţia de bună execuţie a contractului, sau poate rezilia contractul sectorial din vina prestatorului.

36.5. Riscul lipsei monitorizării efective din punct de vedere al duratei de prestare a contractului sectorial de servicii este ȋn sarcina beneficiarului, acesta avȃnd obligaţia, prin responsabilul de contract să asigure urmărirea şi monitorizarea efectivă a contractului pe toată durata acestuia.
36.6.  Riscul de a se folosi produse de curățenie care nu sunt conforme cerințelor din caietul de sarcini. Ca măsură de eliminare a riscului, beneficiarul, prin responsabilul de la fiecare obiectiv va verifica la preluarea consumabilelor de curățenie livrate lunar, dacă acestea sunt cele ofertate și îndeplinesc cerințele solicitate din caietul de sarcini şi ofertate. 
36.7.  Riscul de a se presta servicii de curățenie superficial fără a se folosi consumabile în cantitățile prevăzute în prospecte sau fără a se respecta periodicitatea de prestare a serviciilor. Ca măsură de eliminare a riscului, beneficiarul a introdus în caietul de sarcini activitățile zilnice, săptămânale, lunare și sezoniere. Prin responsabilul de la fiecare obiectiv se vor verifica serviciile prestate și se va solicita remedierea oricărei neconformități pentru a se asigura un serviciu de curățenie conform cerințelor din caietul de sarcini. În cazul în care, Prestatorul nu remediaza neconformitățile sesizate sau continua prestarea necorespunzătoare a serviciilor, Achizitorul are dreptul de a rezilia contractul.
37. Protecția datelor cu caracter personal 

  
37.1.  În cazul în care o Parte transmite sau pune la dispoziția celeilalte Părți orice Date Personale, acestea se obligă să proceseze respectivele Date Personale în conformitate cu legislația în vigoare și aplicabilă, inclusiv cu Regulamentul UE privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (“Regulamentul UE 2016/679”), orice norme, regulamente, ordine și standarde, astfel cum acestea pot fi modificate periodic.

37.2. Părțile declară și se obligă să ia toate măsurile de precauție rezonabile pentru a asigura securitatea și prevenirea oricăror distrugeri, pierderi, modificări, dezvăluiri, achiziții sau accesări ilegale sau neautorizate cu privire la Datele Personale. Cu toate acestea, în cazul în care Datele Personale furnizate de către Părți au fost accesate sau obținute de o persoană neautorizată, Părțile vor notifica imediat cealaltă parte cu privire la un astfel de incident și vor coopera în vederea luării oricăror măsuri considerate necesare pentru atenuarea oricărei pierderi sau daune provocate de un astfel de acces neautorizat.

37.3. Părțile vor lua măsurile rezonabile și necesare pentru a asigura ca toți angajații, agenții, partenerii și subcontractanții acestora respectă aceste clauze ori de câte ori prelucrează orice Date Personale ca parte a acestui Contract.

Părțile au încheiat prezentul Contract azi, [data încheierii Contractului], în [localitatea], în [număr exemplare în cifre] ([număr exemplare în litere]) exemplare.
	ACHIZITOR                                                                          PRESTATOR
CNTEE Transelectrica SA
Societate administrate în sistem dualist

